ananddey/assamese-wiki-corpus huggingface dataset:
ফেৰুছা

ফেৰুছা (প্ৰাচীন গ্ৰীক: Φέρουσά, ইংৰাজী: Pherusa বা Pherousa; আক্ষৰিক অৰ্থ: 'কঢ়িয়াই আনোতা') গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। তেওঁ তেওঁৰ ভগ্নী ডাইনেমিনৰ সৈতে মহাসাগৰ উফন্দি উঠাৰ পৰাক্ৰম আৰু শক্তিৰ সৈতে জড়িত আছিল। হাইজিনাছৰ মতে এগৰাকী ঋতুৰ দেৱী হোৰাইৰ নামো ফেৰুছা।

কিংবদন্তি

ফেৰুছা গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত ফেৰুছাও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
এন্নেমেট কুৰে এণ্ডাৰচন

এন্নেমেট কুৰে এণ্ডাৰছন এগৰাকী ডেনিছ কবি আৰু সাহিত্য সম্পাদক। তেওঁৰ কবিতা ইংৰাজীকে ধৰি কেইবাটাও ভাষালৈ অনুবাদ কৰা হৈছে। তেওঁৰ জন্ম হৈছিল ১৯৬২ চনত।

জীৱনী

ডেনিছৰ ৰিবেত জন্মগ্ৰহণ কৰা এণ্ডাৰছেনে ১৯৮১ চনত ৰাইবে কেথেড্ৰেল স্কুলৰ পৰা মেট্ৰিক ডিগ্ৰী লাভ কৰে। তাৰ পিছত তেওঁ আৰহাছ বিশ্ববিদ্যালয় আৰু ছিয়েনা বিশ্ববিদ্যালয়ত ইটালীয় সাহিত্য অধ্যয়ন কৰে আৰু ১৯৯০ চনত ইটালীৰ কবিতাত স্নাতক ডিগ্ৰী লাভ কৰে।, আৰু এগৰাকী ফ্ৰীলান্স প্ৰকাশকৰ পাঠক আছিল। ১৯৯৬ চনত তেওঁ ডেনিছৰ এখন গুৰুত্বপূৰ্ণ সাহিত্য আলোচনী হভেডেকৰ্ণৰ সম্পাদিকা হয়।

১৯৯১ চনত ডিচেণ্ট্ৰা স্পেকটেবিলিছৰ সৈতে আত্মপ্ৰকাশ ঘটোৱাৰ পিছত তেওঁ জিউচেপে উংগাৰেট্টীৰ কবিতা ডেনিছ ভাষালৈ অনুবাদ কৰে। তেওঁৰ নিজৰ প্ৰতীকী কবিতা ইংগিতদায়ক, প্ৰকৃতি আৰু মানৱ সম্পৰ্কত প্ৰায়েই লক্ষ্য কৰিব নোৱাৰা মেজাজৰ পৰিৱৰ্তনৰ উদগনি দিয়ে।

এন্নেমেট কুৰে এণ্ডাৰছনৰ ৰচনাসমূহৰ ভিতৰত আছে:
ডিচেণ্ট্ৰা স্পেক্টেবিলিচ, ১৯৯১ (Dicentra Spectabilis (poems))
এস্পালিয়েৰ (কবিতা) ১৯৯৩, (Espalier (poems), Borgen))
ত্ৰিদেৱাৰ্ব (কবিতা) ১৯৯৬ (Tidehverv (poems), Borgen )
এপিটানিয়েৰ (কবিতা) ১৯৯৭ (Epifanier (poems), Borgen ) আদি।

তথ্য সূত্ৰ

শ্ৰেণী:কবি
শ্ৰেণী:নাৰীবাদ আৰু লোকগাথা ২০২৫
জিৎ (অভিনেতা)

জিৎ (প্ৰকৃত নাম: জীতেন্দ্ৰ মদনানী, জন্ম: ৩০ নৱেম্বৰ ১৯৭৮) এজন ভাৰতীয় অভিনেতা আৰু চলচ্চিত্ৰ প্ৰযোজক যিয়ে মূলতঃ বাংলা চিনেমাৰ সৈতে জড়িত। দুই দশকৰো অধিক সময়ৰ কেৰিয়াৰত জিত্তে ৫৭ খনতকৈও বাংলা ছবিত অভিনয় কৰিছে আৰু তেওঁ বাংলা চিনেমাৰ অন্যতম বাণিজ্যিকভাৱে সফল অভিনেতা। সংবাদ মাধ্যমত "বছ" নামেৰে পৰিচিত জিত 'গ্ৰাছৰুট এণ্টাৰটেইনমেণ্ট' আৰু 'জিতচ্ ফিল্মৱৰ্কছ' নামৰ দুটা প্ৰযোজনা সংস্থাৰ গৰাকী। ২০২২ চনৰ পৰা তেওঁ 'পশ্চিমবংগ মোচন পিকচাৰ আৰ্টিষ্ট ফৰাম'ৰ কাৰ্যবাহী সভাপতি হিচাপে কাৰ্যনিৰ্বাহ কৰি আছে।

উদ্ধৃতি

মই পলমকৈ হোৱা নিশাৰ পাৰ্টি, মদ্যপান আৰু ডাঙৰ শব্দৰ সংগীত পৰিহাৰ কৰোঁ, কাৰণ মই এইবোৰ উপভোগ নকৰোঁ। মই জীৱনত এক নিৰ্দিষ্ট অনুশাসন মানি চলোঁ। তদুপৰি, এই পাৰ্টিবোৰ মোৰ বাবে অতি আমনিদায়ক আৰু তেনে অনুষ্ঠানত মই নিজকে এজন অচিনাকি মানুহৰ দৰে অনুভৱ কৰোঁ। তাৰোপৰি সময়ৰো সমস্যা থাকে। সঁচা ক’বলৈ গ’লে, কামৰ বাহিৰে বাকী সময়খিনি পাৰ্টিত যোৱাতকৈ মই পৰিয়ালৰ সৈতে কটাবলৈ বেছি ভাল পাওঁ।
মই এজন নিখুঁততাবাদী কাৰণ অভিনেতা হিচাপে মই কেতিয়াও সন্তুষ্ট নহওঁ: জিৎ

মই আনৰ পৰাজয়ত আনন্দ বিচাৰি নাপাওঁ। মই নিজৰ বিজয়ক আদৰি লওঁ আৰু উপভোগ কৰোঁ। মই পিঠিত নম্বৰ থকা কোনো এথলীট নহয়, বা মই কোনো টেলিফোন নম্বৰো নহয়। আৰু মই নিজকে কিমানবাৰ প্ৰমাণ কৰিব লাগিব?
মই পিঠিত নম্বৰ থকা কোনো এথলীট নহয়, বা মই কোনো টেলিফোন নম্বৰো নহয়

মই অনুভৱ কৰোঁ যে চলচ্চিত্ৰ নিৰ্মাণ এক প্ৰক্ৰিয়া, য’ত আপুনি অতীতৰ কথাবোৰ পাহৰি প্ৰতিখন নতুন ছবিৰ বাবে নতুনকৈ আৰম্ভ কৰিব লাগে। মই সকলো ধৰণৰ পৰিস্থিতিতে সুখ বিচাৰি পাওঁ আৰু বিতৰ্কৰ পৰা আঁতৰি থাকিবলৈ চেষ্টা কৰোঁ। আমি সকলোৱে ইয়াত কাম কৰিবলৈ আৰু কিবা এটা পৰিৱৰ্তন আনিবলৈ আহিছোঁ, নহয়নে?
টলী চুপাৰষ্টাৰ জিৎ: পাভেলৰ 'অসুৰ'ত তেওঁৰ চৰিত্ৰৰ বৰ্ণনা

বাহ্যিক সংযোগ

শ্ৰেণী:ভাৰতীয় অভিনেতা
ডোগ্ৰী লিপি

ডোগ্ৰী লিপি লিপি হৈছে ভাৰতীয় উপমহাদেশৰ উত্তৰ অংশত জম্মু আৰু কাশ্মীৰত ডোগ্ৰী ভাষা লিখাৰ বাবে ব্যৱহৃত এক লিখন প্ৰণালী।

ইতিহাস

ডোগ্ৰা আখৰ লিপিৰ পুনৰুজ্জীৱিতকৰণত জম্মু আৰু কাশ্মীৰৰ মহাৰাজা ৰণবীৰ সিঙে সমৰ্থন তথা পৃষ্ঠপোষকতা কৰিছিল।এই লিপি হৈছে পুৰণি ডোগ্ৰা আখৰ লিপিৰ এক পৰিৱৰ্তিত সংস্কৰণ, যিটো তাৰ পৰিৱৰ্তে জম্মু টাক্ৰি লিপিৰ প্ৰকাৰ আছিল।

পুনৰুজ্জীৱিত কৰাৰ প্ৰচেষ্টা

জম্মু তাৱী ৰেল ষ্টেচনত নিউ ডোগ্ৰা আখৰৰ চাইনবোৰ্ড নিৰ্মাণ কৰা হৈছিল।অৱশ্যে পুৰণি ডোগ্ৰী লিপি কাৰ্যকৰীভাৱে বিলুপ্ত হৈছে। দেৱনাগৰীক এতিয়া ডোগ্ৰী লিখিবলৈ ব্যৱহাৰ কৰা হৈছে। ডোগ্ৰাৰ বেছিভাগ ভাষীয়ে ইয়াৰ মূল লিপিৰ ভাষাটো পঢ়িব আৰু লিখিব নোৱাৰে।

ইউনিকোড

২০১৮ চনৰ জুন মাহত ইউনিকোড মানদণ্ডত ইউনিকোড খণ্ড হিচাপে নাম ডোগ্ৰা আখৰ যোগ কৰা হৈছিল (সংস্কৰণ ১১.০)।ইউনিকোড খণ্ডটোৰ নাম ডোগ্ৰা, ইউ+11800-ইউ+1184এফ-ত, আৰু ইয়াত ৬০ টা বৰ্ণ আছে:

বাহ্যিক সংযোগ

Dogri at Omniglot

Category:Dogri language
Category:Brahmic scripts
Category:Sarada scripts
Category:Obsolete writing systems

তথ্যৰ উৎস

শ্ৰেণী: লিপি
ইউৰোপত কথা কোৱা লোকৰ সংখ্যা অনুসৰি ভাষাৰ তালিকা

এইটো কেৱল ইউৰোপ স্থানীয় ভাষা কোৱা লোকৰ সংখ্যা অনুসৰি ইউৰোপীয় ভাষাসমূহৰ এখন তালিকা।

তালিকা

ক্ৰম
নাম
স্থানীয় বক্তা
মুঠ বক্তা
১
ৰাছিয়ান
১০৬,০০০,০০০
১৬০,০০০,০০০
১৭০,০০০,০০০
২১০,০০০,০০০
৮২,০০০,০০০
২৬০,০০০,০০০
৬
স্পেনিছ
৪৭,০০০,০০০
১৭৬,০০০,০০০

৮
ইউক্ৰেনিয়ান
৩২,৬০০,০০০

৯
ৰমানিয়ান
২৪,০০০,০০০
২৮,০০০,০০০
১০
ডাচ্চ
২২,০০০,০০০

১১
ছাৰ্বো-ক্ৰয়েছিয়ান
১৯,০০০,০০০

১২
তুৰ্কিছ
১৫,৭৫২,৬৭৩

১৩
বাভাৰিয়ান
১৪,০০০,০০০

১৪
গ্ৰীক
১৩,৫০০,০০০

১৫
হাংগেৰিয়ান
১৩,০০০,০০০

১৬
ছুইডিছ
১১,১০০,০০০
১৩,২৮০,০০০

১৮
পৰ্টুগ্ৰীছ
১০,০০০,০০০
১১,০০০,০০০
১৯
কেটালান
১০,০০০,০০০

২০
ছাৰ্বিয়ান
৯,০০০,০০০

২১
বুলগেৰিয়ান
৭,৮০০,০০০

২২
আলবেনিয়ান আৰবেৰছ আৰভানটিকা

২৩
নেপোলিটান
৫,৭০০,০০০

২৪
ক্ৰয়েছিয়ান
৫,৬০০,০০০

২৫
ডেনিছ
৫,৫০০,০০০

২৬
ফিনিচ্ছ
৫,৪০০,০০০

২৭
নৰৱেজিয়ান
৫,২০০,০০০

শ্লভেক
৫,২০০,০০০

২৮
ছুইছ জাৰ্মান
৫,০০০,০০০

২৯
মেইনফ্ৰেংকিছ
৪,৯০০,০০০

৩০
চিচিলিয়ান
৪,৭০০,০০০

৩১
টাটাৰ
৪,৩০০,০০০

৩২
ভেনেচিয়ান
৩,৮০০,০০০

৩৩
লম্বাৰ্ড
৩,৬০০,০০০

৩৪
বেলাৰুছিয়ান
৩,৩০০,০০০

৩৫
লিথুয়ানিয়ান
৩,০০০,০০০

৩৬
বছনিয়ান
২,৫০০,০০০

৩৭
গ্যেলিচিয়ান
২,৪০০,০০০

৩৮
স্লোভেনিয়ান
২,১০০,০০০

৩৯
আপাৰ ছেক্সন
২,০০০,০০০

৪০
আইৰিছ
১,৮৭৩,৯৯৭ (জনগণনা)
২৪০,০০০

৪১
লাটভিয়ান
১,৭৫০,০০০

৪২
ম্যাকেডোনিয়ান
১,৬০০,০০০

পিয়েদমন্টেজ
১,৬০০,০০০

৪৩
ৰোমানী
১,৫০০,০০০

৪৪
ছেচেন
১,৪০০,০০০

৪৫
চাৰ্দিনীয়ান
1,350,000

৪৬
লিম্বৰ্গিছ
১,৩০০,০০০ (২০০১)

৪৭
বাশকিৰ
১,২২১,০০০

৪৮
চুৱাছ
১,১০০,০০০

৪৯
এষ্টোনিয়ান
১,১৬৫,৪০০

৫০
ল' জাৰ্মান (ল' ছেক্সন)
১,০০০,০০০
2,600,000

পালাটিন জাৰ্মান
১,০০০,০০০

৫১
ৰিপুৰিয়ান (প্লেট্ট)
900,000

৫২
স্বাবিয়ান জাৰ্মান
820,000

৫৩
আভাৰ
760,000

৫৪
বচক্যু
750,000

৫৫
ফ্ৰুলিয়ান
600,000

ৱালোন
600,000

ইদ্দিছ
600,000

৫৬
ৱেলছ
538,000 899,500
750,000
৫৭
কাবাৰ্ডিয়ান
530,000

৫৮
চিলেছিয়ান
522,000

৫৯
মালটিছ
520,000

৬০
আজেৰবৈজানী
500,000

লিগুৰিয়ান
500,000

মাৰি
500,000

অচ্চিটান
500,000

৬১
ক্ৰিমিন টাটাৰ
480,000

৬২
ফ্ৰিছিয়ান
470,000

৬৩
কুমীক
450,000

অছেটিয়ান
450,000

৬৪
ৰহেতো-ৰোমান্স
370,000

৬৫
এস্তোৰিয়ান (এস্তোৰ-লিনিজ)
351,791
641,502

৬৭
লাক্সেমবৌৰ্গিজ
336,000
386,000
few
৬৯
আইছলেণ্ডিক
330,000

78
কৰাচয়-বলকাৰ
300,000

ইংগুছ
300,000

৭০
মণ্টেনগ্ৰিণ
240,700

৭১
কমি
220,000

ঝিলাণ্ডিক
220,000

৭২
ব্ৰেটন
206,000

৭৩
এক্সটিমাডুৰান
200,000

পিকাৰ্ড
200,000

৭৪
ফ্ৰানকো-প্ৰভেনকেল (এৰ্পিটান)
140,000

গাগৌজ
140,000

৭৫
টাবাছাৰন
126,900

৭৬
এৰ্জায়া
120,000

৭৭
এডিঘে
117,500

৭৮
এৰমানিয়ান
114,000

৭৯
স্কটচ
110,000

৮০
ভৰ
87,000

৮১
কালমাইক
80,500

৮২
ফাৰয়িজ
66,150

৮৩
স্কটিছ গ্যেলিক
57,000

৮৪
নৰ্মান
50,000

কাছোবিয়ান
50,000

৮৫
আবাজা
49,800

৮৬
কাৰেলিয়ান
36,000

৮৭
কৰচিকান
30,000
125,000

1৮৮
আৰাগনিজ
25,000
55,000
৮৯
ছমি
23,000

৯০
Walser German
20,000

চৰ্বিয়ান (ৱেনডিছ)
20,000

ইটালিয়ট গ্ৰীক
20,000 native speakers in 1981
50,000
৯১
য়েনিছ
16,000

৯২
মিৰাণ্ডিছ
15,000

৯৩
চিলেচিয়ান জাৰ্মান
11,000

৯৪
নেনেটছ
4,000

৯৫
মেগলেন'-ৰোমানিয়ান
3,000

৯৬
কেভেন
2,000-8,000

৯৭
মক্সা
2,000

এল্ফডালিয়ান
2,000

৯৮
ভেপছিয়ান
1,640

৯৯
ইষ্ট্ৰ-ৰোমানিয়ান
1,100

১০০
ইষ্ট্ৰিয়ট
900

১০১
কৰনিছ
557

১০২
চিম্ব্ৰিয়ান
400

১০৩
জুড্যে-ইটালিয়ান
250

১০৪
মেনক্স
230
2,300
১০৫
ইনগ্ৰিয়ান
120

১০৬
ৱিমিছৰিস
২০ তকৈ কম
70
১০৭
লেটিন
মৃত
মাত্ৰ কেইটামান ডজন আৰু নিশ্চিতভাৱে ১০০তকৈ কম
ক্ৰমবিহীন
এমিলিয়ান

ৰোমাংগল

টোকা

উদ্ধৃতি

শ্ৰেণী:ইউৰোপ
শ্ৰেণী:ভাষা
শ্ৰেণী:তালিকাসমূহ
লোক সাজ-পোছাক

লোক সাজ-পোছাক, লোক পৰিধান, পৰম্পৰাগত পোছাক, ঐতিহ্যবাহী পোছাক বা জাতিগত পোছাক, বিশেষ জাতিগত গোষ্ঠী, ৰাষ্ট্ৰ বা অঞ্চলৰ সৈতে সম্পৰ্কিত বস্ত্ৰ, যি সাংস্কৃতিক পৰিচয়, ধৰ্মীয় পৰিচয় বা জাতীয় পৰিচয়ৰ প্ৰকাশ। যদি এই পোছাক কোনো জাতিগত গোষ্ঠীৰ হয়, তেন্তে ইয়াক জাতিগত বস্ত্ৰ বা জাতিগত পৰিধান বুলি কোৱা হয়। পৰম্পৰাগত পোছাক সাধাৰণতে দুটা ৰূপত পোৱা যায়: দৈনন্দিন ব্যৱহাৰৰ বাবে আৰু আনুষ্ঠানিক পৰিধান হিচাপে।

কষ্টিউম শব্দটো এই প্ৰসংগত কেতিয়াবা নিন্দাসূচক ধৰা হয়, কাৰণ ইয়াৰ একাধিক অৰ্থ আছে, সেইবাবে "বস্ত্ৰ", "পোছাক", "পৰিধান" বা "ঐতিহ্য" শব্দ ব্যৱহাৰ কৰাটো অধিক সমীচীন বুলি বিবেচনা কৰা হয়।

ৰোমাণ্টিক জাতীয়তাবাদৰ উত্থানৰ লগে লগে, আগতীয়াকৈ শিল্প-পূৰ্ব যুগৰ কৃষিজীৱী সমাজক খাঁটি আৰু আকৰ্ষণীয় হিচাপে গণ্য কৰা হৈছিল। এই সময়ত, প্ৰচলিত প্ৰাক-শিল্প বস্ত্ৰ ব্যৱহাৰ কৰি লোক পৰিধান প্ৰস্তুত কৰা হৈছিল।

যিসকল অঞ্চলত পাশ্চাত্য পোছাক প্ৰচলিত, সেই ঠাইত পৰম্পৰাগত পৰিধান সাধাৰণতে উৎসৱ, আনুষ্ঠানিক অনুষ্ঠান বা ঐতিহ্যগত কাৰ্যসূচীত পৰিধান কৰা হয়। কিছুমান আন্তঃৰাষ্ট্ৰীয় অনুষ্ঠানত, পশ্চিমা দেশৰ বাহিৰৰ লোকৰ সুবিধাৰ বাবে "ব্যৱসায়িক পোছাক বা জাতীয় পৰিধান" ধৰণৰ পোছাক কোড নিৰ্ধাৰণ কৰা হয়।

কিছুমান দেশত আইনৰে পৰম্পৰাগত পোছাক পিন্ধাটো বাধ্যতামূলক কৰা হৈছে। উদাহৰণস্বৰূপে, ভূটানত ড্ৰিগলাম নামঝা অনুযায়ী, নাগৰিকসকলে ঘো আৰু কেৰা (পুৰুষৰ বাবে) আৰু কিৰা আৰু ৱঞ্জু (মহিলাৰ বাবে) বিশেষকৈ চৰকাৰী কাৰ্যকালত, বিদ্যালয়ত, আৰু ধৰ্মীয় স্থানত পৰিধান কৰিব লাগিব।

ফটো গেলাৰী

আফ্ৰিকা

ইউৰোপ

উত্তৰ আমেৰিকা

ওচেনিয়া

এছিয়া

দক্ষিণ আমেৰিকা

বাহ্যিক সংযোগ

তথ্যসূত্ৰ

শ্ৰেণী:পোচাক
শ্ৰেণী:বস্ত্ৰ
শঁকা সাপ

শঁকা সাপ বা শংখচূড় (, বৈজ্ঞানিক নাম: Bungarus fasciatus) ভাৰত উপ-মহাদেশ আৰু দক্ষিণ-পূব এছিয়াত দেখা পোৱা এবিধ সাপৰ প্ৰজাতি৷ ২.১ মিটাৰ পৰ্যন্ত দৈৰ্ঘ্যৰে ই আটাইতকৈ দীঘল সাপবোৰৰ ভিতৰতো অন্যতম৷

বিৱৰণ

শঁকা সাপ ক্ৰমাগতভাৱে থকা কলা-হালধীয়া পটি আৰু ত্ৰিভূজাকৃতিৰ শৰীৰ আৰু গোটেই শৰীৰত দীঘলে দীঘলে ওলাই থকা মেৰু ৰজ্জুৰ বাবে সহজতে চিনাক্ত কৰিব পাৰি। মূৰটো বহল আৰু চেপেট। চকু দুটা কলা বৰণৰ।

বিতৰণ

শঁকা সাপ মধ্য ভাৰতৰপৰা সমগ্ৰ ম্যানমাৰ, কম্বোডিয়া, থাইলেণ্ড, লাউচ, ভিয়েটনাম, আৰু দক্ষিণ চীন (হংকঙক ধৰি)ৰ পৰা মালয়েছিয়া আৰু মূল ইণ্ডোনেছিয়াৰ দ্বীপ বৰ্ণেও (জাভা দ্বীপ আৰু সুমাত্ৰা), লগতে ছিংগাপুৰলৈকে পোৱা যায়।

ভাৰতত অন্ধ্ৰপ্ৰদেশ, বিহাৰ, ছত্তিছগড়, ঝাৰখণ্ড, মধ্য প্ৰদেশ, মহাৰাষ্ট্ৰ, উত্তৰ-পূব ভাৰত, ওড়িশা, তামিলনাডু, আৰু পশ্চিমবংগত পোৱাৰ তথ্য আছে। শেহতীয়াকৈ কৰ্ণাটকৰ হাছান জিলাতো পোৱাৰ তথ্য পোৱা হৈছে।

বাসস্থান

ম্যানমাৰত সমুদ্ৰপৃষ্ঠৰ পৰা ৫০০০ ফুট উচ্চতাত শঁকা সাপ পোৱা গৈছে। শঁকা সাপ কেনেকুৱা ঠাইত দেখা যায় তাক নিৰ্দিষ্টকৈ ক'ব নোৱাৰি। বনাঞ্চলৰ পৰা আৰম্ভ কৰি কৃষিভূমিলৈকে বিভিন্ন বাসস্থানত শঁকা সাপ দেখা পোৱা যাব পাৰে। জলাশয়ৰ ওচৰত থকা এন্দুৰৰ গাঁত, উই-হাঁফলু আদি শঁকা সাপৰ বাসস্থান। এন্দুৰ, পানী আদি সহজলভ্য হোৱা বাবে ইহঁত সাধাৰণতে জনবসতি থকা ঠাইত, বিশেষকৈ গাঁওবোৰত থাকে। গাঁৱৰ মুকলি ঠাই এইবিধ সাপৰ প্ৰিয়।

আচৰণ

শঁকা সাপ লাজকুৰীয়া, সাধাৰণতে দেখা পোৱা নাযায়, আৰু মুখ্যতঃ নিশাচৰ। যেতিয়া উৎপীড়ন কৰা হয়, সিহঁতে সাধাৰণতে মুৰবোৰ সিহঁতৰ কুণ্ডলীৰ তলত লুকুৱাবলৈ চেষ্টা কৰে, আৰু সাধাৰণতে দংশন কৰিবলৈ চেষ্টা নকৰে,

আলোকচিত্ৰৰ ভঁৰাল

তথ্যসূত্ৰ

Boulenger, George A., (1890), The Fauna of British India including Ceylon and Burma, Reptilia and Batrachia. Taylor and Francis, London.
Daniels, J.C. (2002), Book of Indian Reptiles and Amphibians. BNHS. Oxford University Press. Mumbai.
Smith, Malcolm A. (1943), The Fauna of British India, Ceylon and Burma including the whole of the Indo-Chinese Sub-region, Reptilia and Amphibia. Vol I - Loricata and Testudines, Vol II-Sauria, Vol III-Serpentes. Taylor and Francis, London.
Whitaker, Romulus. (2002), Common Indian Snakes: A Field Guide. Macmillan India Limited, ISBN 0-333-90198-3.

বাহ্যিক সংযোগ

SPOAR.ORG.IN

Integrated Taxonomic Information System - Bungarus fasciatus

শ্ৰেণী:সাপ
শ্ৰেণী:জীৱবিজ্ঞান
টেস্কেট্ৰা

TechXetra হৈছে ভাৰতৰ তেজপুৰ বিশ্ববিদ্যালয়ৰ ৰাষ্ট্ৰীয় পৰ্যায়ৰ বাৰ্ষিক প্ৰযুক্তি-সাংস্কৃতিক উৎসৱ। TechXetra দুটা শব্দৰ সংমিশ্ৰণ- Tech আৰু Xetra। ‘টেক’ মানে টেকন’লজি আৰু ‘জেট্ৰা’ অৰ্থাৎ ভূখণ্ড। জ্ঞান আৰু বুদ্ধিমত্তা প্ৰদৰ্শনৰ বাবে উত্তৰ-পূব ভাৰতৰ অন্যতম সাধাৰণ মঞ্চ আছিল। বিভিন্ন কাৰিকৰী আৰু পৰিচালনা অনুষ্ঠানৰ মিশ্ৰণ, ইয়াত সাংস্কৃতিক অনুষ্ঠানো আছিল। TechXetra-ই আগতে ভাৰতৰ বিভিন্ন প্ৰান্তৰ পৰা অনুৰাগীক আকৰ্ষণ কৰিছিল। ই আছিল উত্তৰ-পূব ভাৰতৰ সেই কাৰিকৰী উৎসৱসমূহৰ ভিতৰত অন্যতম, যিয়ে অভিযান্ত্ৰিক আৰু অইঞ্জিনিয়াৰিং উভয় ছাত্ৰ-ছাত্ৰীৰ ওচৰলৈ গৈছিল। ছ'চিয়েল নেটৱৰ্কিং ৱেবছাইটত ইয়াক কেতিয়াবা Tx বুলি সংক্ষিপ্ত কৰা হৈছিল।

আৰু চাওক

তেজপুৰ বিশ্ববিদ্যালয়
অসমৰ শৈক্ষিক প্ৰতিষ্ঠানসমূহৰ তালিকা

তথ্যসূত্ৰ

শ্ৰেণী:অসমৰ পৰ্যটনস্থলী
শ্ৰেণী:অসমৰ উৎসৱসমূহ
শ্ৰেণী:পোখালি
সংগ্ৰাম

সংগ্ৰাম ১৯৬৮ চনত মুক্তি পোৱা এখন অসমীয়া কথাছবি। পৰিচালনা অমৰ পাঠকৰ। আই কে চিনে এণ্টাৰপ্ৰাইজৰ বেনাৰত ছবিখন প্ৰযোজনা কৰিছে ইজৰাইল খানে। মুখ্য ভূমিকাত আছে নিপন গোস্বামী আৰু বিদ্যা ৰাও এইখন নিপন গোস্বামীৰ
নায়কৰ ৰূপত প্ৰথম ছবি। তেওঁ তেতিয়া পুণেৰ ফিল্ম এণ্ড টেলিভিচন ইঞ্চিটিটিউটৰ চূড়ান্ত বৰ্ষৰ শিক্ষাৰ্থী। হঠাতে পৰিচালক পাঠকৰ পৰা এখন চিঠি এখন পালে, য'ত তেওঁক সংগ্ৰাম ছবিৰ মূল ভাওটোত অভিনয় কৰিবলৈ প্ৰস্তাৱ দিয়া হৈছিল। সেইমৰ্মে তেওঁ ছবিৰ শ্বুটিঙত অংশ ল'বলৈ কলিকতালৈ গুচি গৈছিল।

কাহিনী

এগৰাকী দাল-দৰিদ্ৰ বিধৱা। এহাল ল'ৰা-ছোৱালীৰ মাক। এসময়ত যথেষ্ঠ অৱস্থাপন্ন আছিল যদিও সময়ৰ পাকচক্ৰত পিছলৈ আৰ্থিক অনাতনত জুৰুলা পৰিল। তথাপিও পুতেক ৰঞ্জিতক মানুহ কৰাৰ বাবে কষ্ট কৰি কলেজত পঢ়ুৱাইছিল। ১৯৫০ৰ বৰভূঁইকুপে অসমৰ নদ-নদী আৰু সলনি কৰাৰ দৰে আওআধুনিক সভ্যতাৰ ধুমুহায়ো সমাজখনৰ নৈতিকতা, স্বভাৱ-চৰিত্ৰ সলনি কৰি পেলালে।

বাহ্যিক সংযোগ

ইউটিউৱত সংগ্ৰাম ছবিৰ গীতৰ ক্লিপিং

তথ্য উংস

শ্ৰেণী:১৯৬০ দশকৰ অসমীয়া চলচ্চিত্ৰ
ৰাজমতী (গীত)

ৰাজমতী (নেপালী: राजमति) এক বিফল প্ৰেমৰ সন্ধানৰ বিষয়ে লিখা এটা পৰম্পৰাগত নেপালী বেলাড, আৰু ই নেপালৰ নেৱাৰ সমাজৰ আটাইতকৈ পৰিচিত গীত। সেতুৰামৰ দ্বাৰা লিখা এই গীতটো ১৯০৮ চনত ৰচনা কৰা হৈছিল। ১৯ শতিকাৰ আৰম্ভণিৰ এক সত্য ঘটনাৰ আধাৰত ৰচিত এই গীতটো কলিকতাৰ (কলকাতা) ষ্টুডিঅ'ত বাণীবদ্ধ কৰা হৈছিল৷

নেপাল ভাষাৰ গীতটোৱেও খ্যাতি লাভ কৰিছিল কাৰণ ১৮৫০ চনত নেপালৰ প্ৰধানমন্ত্ৰী জং বাহাদুৰ ৰানাৰ ইংলেণ্ড ভ্ৰমণৰ সময়ত লণ্ডনত গীতটো পৰিবেশন কৰা হাছিল।

ইয়াক প্ৰথমবাৰৰ বাবে গ্ৰামোফোন ডিস্কত ৰেকৰ্ডিং কৰিছিল ১৯০৮ চনত কলকাতাত মাষ্টৰ সেতুৰাম শ্ৰেষ্ঠই। গীতটোৰ কাহিনীৰ আধাৰত একে নামেৰে নিৰ্মিত এখন চলচ্চিত্ৰ ১৯৯৫ চনত মুক্তি দিয়া হৈছিল।

প্ৰকৃত ৰাজমতীৰ প্ৰমাণ

শিল্পী উদয় চৰণ শ্ৰেষ্ঠই ১৯৯৫ চনত ৰাজমতীৰ এখন ছবি অংকন কৰিছিল। ১৯৯৩ চনৰ পৰা তেওঁৰ অংকন আৰম্ভ কৰিছিল আৰু প্ৰায় ৬ মাহ কাম কৰি দুবছৰৰ পিছত তেওঁ তৈল চিত্ৰখন সমাপ্ত কৰিছিল। ১৯৯৬ চনত নেপাল সম্ভত নৱবৰ্ষ উপলক্ষে সমধ্যাটাইমছত (Samdhyatimes) এই কৰ্মৰ এখন পোষ্টাৰ প্ৰকাশ পাইছিল। গৱেষণাৰ সময়ত শিল্পীগৰাকীয়ে নেপাল চৰকাৰৰ পুৰাতত্ত্ব বিভাগৰ পৰা প্ৰমাণ পাইছিল।

তথ্য সংগ্ৰহ

শ্ৰেণী:লোক-সংস্কৃতি
শ্ৰেণী:নেপালৰ সংস্কৃতি
ফ্ৰা লাক ফ্ৰা ৰাম

ফ্ৰা লাক ফ্ৰা ৰাম (ພຣະລັກພຣະຣາມ) হৈছে লাও জনসাধাৰণৰ ৰাষ্ট্ৰীয় মহাকাব্য আৰু ই হৈছে দশৰথ জাতকৰ লাও ভাষাৰ অভিযোজন। দশৰথ জাতক হৈছে বুদ্ধৰ পূৰ্বজন্মৰ কাহিনী য'ত বোধিসত্ত্ব অৰ্থাৎ বুদ্ধৰ পূৰ্বজন্ম হৈছে ৰাম। বৌদ্ধ ধৰ্মৰ প্ৰচাৰৰ দ্বাৰা ইয়াক লাওচ আৰু দক্ষিণ-পূব এছিয়াৰ অন্যান্য ঠাইলৈ অনা হৈছিল। এই কাহিনীটো কম্বোডিয়া আৰু থাইলেণ্ডতকৈ বহু পলমকৈ গৈ লাওচ পাইছিল আৰু স্থানীয় অভিযোজনৰ দ্বাৰা প্ৰভাৱিত হৈছিল।

ফ্ৰা লাক ফ্ৰা ৰামৰ নাম ইয়াৰ দুটা মুখ্য চৰিত্ৰৰ নামেৰে ৰখা হৈছে। ফ্ৰা লাক হৈছে লক্ষ্মণ আৰু ফ্ৰা ৰাম হৈছে ৰাম। যিহেতু ফ্ৰা ৰামক নায়ক বুলি গণ্য কৰা হয়, সেয়ে বিশ্বাস কৰা হয় যে গ্ৰন্থখনৰ নামটো উলোটাকৈ অৰ্থাৎ ফ্ৰা ৰাম ফ্ৰা লাক হিচাপে বাছনি কৰা হৈছিল। অৱশ্যে লুৱাং প্ৰবাঙৰ প্ৰবীণ নৃত্যশিল্পীসকলে কয় যে ফ্ৰা লাকে তেওঁৰ ভ্ৰাতৃ ফ্ৰা ৰামৰ প্ৰতি তেওঁ স্বেচ্ছাই আগবঢ়োৱা সহায়ৰ প্ৰতি সন্মান জনাই ফ্ৰা লাকক প্ৰথম স্থানত ৰখা হয়। জাতকৰ কাহিনী বুলি গণ্য কৰা হয় বাবে ফ্ৰা ৰাম সাদক নামেৰেও ইয়াক জনা যায়। ইয়াক ৰামাকিয়েন বুলিও কোৱা হৈছিল যদিও সাধাৰণতে ই ৰামায়ণৰ এই অন্যান্য আঞ্চলিক সংস্কৰণৰ নাম।

তথ্য সংগ্ৰহ

শ্ৰেণী:ৰামায়ণ
মিলি

মিলি অসমৰ মিচিং জনগোষ্ঠীৰ মাজত ব্যৱহৃত এটা উপাধি। মিচিংসকলৰ বহুতো গু:মৃন অর্থাৎ গোত্ৰ দেৱতা দেখিবলৈ পোৱা যায়। যেনে― বমি, বকি, কন্দাৰ, জ:তৃৰ, ল:য়, চ:ব, লয়িং, ত:ৰি, পাংকং, বজু, জ:ব ইত্যাদি। সেই গোত্ৰ দেৱতাসমূহৰ অন্তৰ্গত 'বমি' নামৰ গোত্ৰ দেৱতাৰ উপাধি চাৰিটা হৈছে― মিলি, কুলি, কুটুম আৰু কামান। তেওঁলোকৰ একে উপাধিৰ মাজত বিয়া নহয়। তাৰ উপৰিও একে গু:মৃন বা গোত্ৰ দেৱতাৰ অন্তৰ্গত উপাধিৰ মাজতো বিবাহ সম্পন্ন নহয়। গতিকে এই হিচাপত মিলি, কুলি, কুটুম আৰু কামান এই উপাধিকেইটাৰ মাজত বিবাহ হ'ব নোৱাৰে।
মিচিংসকলৰ কেইবাটাও ফৈদ আছে। তাৰে ভিতৰত মিচিং ভাষাৰ পৰিৱৰ্তে অসমীয়া ভাষাক মাতৃভাষা হিচাপে ব্যৱহাৰ কৰা ফৈদকেইটা হ'ল― চামগুৰীয়া, বিয়‌‍য়াং (বিহিয়া), বেবেজীয়া, বংকোৱাল, তামাৰ। আনহাতে, মিচিং ভাষা কোৱা ফৈদকেইটা হৈছে পাগৰ, চা:য়াং, অয়ান, দাম্বুক, ম:য়িং আদি। ইয়াৰে পাগৰ, দাম্বুক, ম:য়িং আদি ফৈদত মিলি উপাধিৰ লোক থকা দেখা যায়।

মিলি উপাধিৰ প্ৰসিদ্ধ ব্যক্তি

তৰাৱতী মিলি বড়ি
ধৰ্ম কান্ত মিলি
গংগামোহন মিলি
আইকণ মিলি

তথ্যসূত্ৰ
বি এল সন্তোষ

বম্মাৰাবেট্টো লক্ষ্মীজনাৰ্দন সন্তোষ হৈছে কৰ্ণাটকৰ এগৰাকী ৰাজনীতিবিদ যিয়ে ২০১৯ চনৰ ১৫ জুলাইৰ পৰা ভাৰতীয় জনতা পাৰ্টিৰ বৰ্তমানৰ সাধাৰণ সম্পাদক(সংগঠন) হিচাপে কাৰ্যনিৰ্বাহ কৰি আহিছে।

তেওঁ ২০০৬–২০১৪ চনলৈকে ভাৰতীয় জনতা পাৰ্টিৰ কৰ্ণাটকৰ ৰাজ্যিক সাধাৰণ সম্পাদক(সংগঠন) হিচাপে কাৰ্যনিৰ্বাহ কৰিছিল, । পিছলৈ ২০১৪ চনত তেওঁ দলটোৰ ৰাষ্ট্ৰীয় সাধাৰণ সম্পাদক(সংগঠন) হয়। তেওঁ পুৰ্বতে ৰাষ্ট্ৰীয় স্বয়ংসেৱক সংঘ ৰ অভিযান্ত্ৰিক স্নাতক আৰু ৰাষ্ট্ৰীয় স্বয়ংসেৱক সংঘৰ প্ৰচাৰক সন্তোষক বিজেপিৰ সাংগঠনিক গাঁথনি, কেডাৰ বিকাশ, আৰু ৰাষ্ট্ৰীয় পৰ্যায়ত নিৰ্বাচন ব্যৱস্থাপনাক প্ৰভাৱিত কৰা অন্যতম মূল কৌশলবিদ হিচাপে গণ্য কৰা হয়।
শ্ৰেণী:কৰ্ণাটকৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:জীৱিত ব্যক্তি
মালাইকা অৰোৰা

মালাইকা অৰোৰা (ইংৰাজী: Malaika Arora; জন্ম: ২৩ অক্টোবৰ ১৯৭৩) এগৰাকী ভাৰতীয় অভিনেত্ৰী, নৃত্যশিল্পী, মডেল, ভিডিঅ' জকী আৰু দূৰদৰ্শন ব্যক্তিত্ব যিয়ে হিন্দী ভাষাৰ ছবিত অভিনয় কৰে। তেওঁ ২০০৮ চনত তেওঁৰ প্ৰাক্তন স্বামী আৰবাজ খানৰ সৈতে চলচ্চিত্ৰ প্ৰযোজক হিচাপে আত্মপ্ৰকাশ কৰিছিল। তেওঁলোকে 'আৰবাজ খান প্ৰডাকচন' নামৰ সংস্থাটো প্ৰতিষ্ঠা কৰিছিল, যিয়ে দবাং চলচ্চিত্ৰ শৃংখলা নিৰ্মাণ কৰিছিল। এগৰাকী অভিনেত্ৰী হিচাপে তেওঁ কাঁটে (২০০২) আৰু ইএমআই (২০০৮) আদি ছবিত অভিনয় কৰিছে। ইয়াৰ উপৰি তেওঁ "চাইয়া চাইয়া" (১৯৯৮), "গুড় নাালো ইশ্ক মিঠা" (১৯৯৮), "মাহী ৱে" (২০০২), "কাল ধামাল" (২০০৫) আৰু "মুন্নী বদনাম হুয়ী" (২০১০) আদি গীতৰ মিউজিক ভিডিঅ'ত অভিনয় কৰিছে।

প্ৰাৰম্ভিক জীৱন আৰু পটভূমি

মালাইকা অৰোৰাৰ নামটো ছোৱাহিলী শব্দ মালাইকাৰপৰা ৰখা হৈছে যাৰ অৰ্থ হৈছে "দেৱদূত।" তেওঁৰ জন্ম মহাৰাষ্ট্ৰৰ থানেত হৈছিল। তেওঁৰ মাতৃ জয়েচ পলিকৰ্প এগৰাকী মালয়ালী খ্ৰীষ্টান আৰু পিতৃ অনিল অৰোৰা আছিল ভাৰতীয় সীমান্তৰ চহৰ ফাজিলকাৰ এজন পঞ্জাবী হিন্দু, যিয়ে 'ইণ্ডিয়ান মাৰ্চেণ্ট নেভী'ত কাম কৰিছিল। তেওঁৰ ১১ বছৰ বয়সত পিতৃ-মাতৃৰ বিবাহ বিচ্ছেদ হয় আৰু তেওঁ ভনীয়েক অমৃতা অৰোৰা আৰু মাতৃৰ সৈতে চেম্বুৰলৈ গুচি আহে। তেওঁলোকক এগৰাকী একক মাতৃ হিচাপে তেওঁৰ মাকে ডাঙৰ-দীঘল কৰিছিল। তেওঁৰ পিতৃৰ পৰিয়ালটোৰ সৈতে এক সন্মানীয় সম্পৰ্ক আছিল।

তেওঁ চেম্বুৰৰ স্বামী বিবেকানন্দ স্কুলত মাধ্যমিক শিক্ষা সম্পূৰ্ণ কৰে। মডেলিঙৰ কেৰিয়াৰ আৰম্ভ কৰাৰ আগতে তেওঁ চেম্বুৰৰ সিন্ধী চছাইটিৰ বৰলাত বাস কৰিছিল।

ব্যক্তিগত জীৱন

এটা কফিৰ বিজ্ঞাপনৰ দৃশ্যগ্ৰহণৰ সময়ত হোৱা চিনাকিৰ সূত্ৰে ১৯৯৮ চনত অৰোৰাই বলীউডৰ অভিনেতা-পৰিচালক-প্ৰযোজক আৰবাজ খানৰ সৈতে বিবাহপাশত আবদ্ধ হয়। বিবাহৰপৰা বিবাহ বিচ্ছেদ নোহোৱালৈকে তেওঁ মালাইকা অৰোৰা খান নামেৰে পৰিচিত আছিল। ২০১৬ চনৰ ২৮ মাৰ্চত তেওঁলোকে পাৰস্পৰিক বুজা-বুজিৰ অভাৱৰ দোহাই দি বিচ্ছেদৰ কথা ঘোষণা কৰে। ২০১৭ চনৰ ১১ মে'ত তেওঁলোকৰ আনুষ্ঠানিকভাৱে বিবাহ বিচ্ছেদ হয়। তেওঁলোকৰ আৰ্হান খান (জন্ম: ৯ নৱেম্বৰ ২০০২) নামৰ এজন পুত্ৰ সন্তান আছে। বান্দ্ৰা ফেমিলি ক’ৰ্টৰ নিষ্পত্তি অনুসৰি, বিবাহ বিচ্ছেদৰ পিছত অৰোৰাই পুত্ৰৰ মূল তত্ত্বাৱধানৰ দায়িত্ব লাভ কৰে আৰু খানে সাক্ষাৎ কৰাৰ অধিকাৰ পায়। বলীউডৰ অভিনেতা ছলমান খান আৰু অভিনেতা-পৰিচালক-প্ৰযোজক সোহেল খান তেওঁৰ প্ৰাক্তন দেৱৰ। চিত্ৰনাট্যকাৰ চেলিম খান আছিল তেওঁৰ প্ৰাক্তন শহুৰেক।

২০১৬ চনত অৰোৰাই অভিনেতা অৰ্জুন কাপুৰৰ সৈতে প্ৰেমৰ সম্পৰ্কত আবদ্ধ হয়। ২০২৪ চনত অৰোৰা আৰু কাপুৰৰ বিচ্ছেদ হয়। ২০২৫ চনৰ আৰম্ভণিতে অৰোৰাই ডিনো মৰিয়াৰ সৈতে সম্পৰ্ক আৰম্ভ কৰে। তেওঁ ২০২০ চনত এগৰাকী সম্পূৰ্ণ নিৰামিষভোজী (Vegan) হৈ পৰে।

২০২২ চনৰ এপ্ৰিল মাহত মুম্বাই-পুনে এক্সপ্ৰেছৱেত এটা অনুষ্ঠানৰপৰা ঘৰলৈ উভতি অহাৰ সময়ত তিনিখন গাড়ীৰ মাজত হোৱা সংঘৰ্ষত তেওঁ এক দুৰ্ঘটনাত পতিত হয়। তেওঁক নৱী মুম্বাইৰ এপল’ হাস্পতাললৈ লৈ যোৱা হয় আৰু তাত তেওঁৰ কটা অংশত চিলাই কৰা হয়। ২০২৪ চনত তেওঁৰ সতীয়া পিতৃ অনিল মেহতাৰ আত্মহননৰ ফলত মৃত্যু হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:নৃত্যশিল্পী
মহাসাগৰ

]]’-ক কেইবাটাও অঞ্চলতভাগ কৰা হৈছে। সচৰাচৰ পাঁচ মহাসাগৰৰ বিভাজনক মানি লোৱা হয়: প্ৰশান্ত, আটলাণ্টিক, ভাৰত, উত্তৰ, আৰু দক্ষিণ; শেষৰ দুখনক কেতিয়াবা প্ৰথম তিনিখনৰ অংশ ৰূপে গণ্য কৰা হয়। |alt=Rotating series of maps showing alternate divisions of the oceans

মহাসাগৰ হৈছে অতি বিশাল আৰু লৱণযুক্ত বিপুল জলৰাশি যি পৃথিৱীক পৰিবেষ্টন কৰি আছে। পৃথিৱীৰ পৃষ্ঠভাগৰ প্ৰায় ৭০% জলৰাশিৰে আবৰা। এই বিপুল জলৰাশি আকৌ অনেক মহাসাগৰ আৰু সৰু সৰু সাগৰত বিভক্ত। মহাসাগৰৰ ইংৰাজী প্ৰতিশব্দ Ocean আহিছে গ্ৰীক ভাষাৰ শব্দ ‘অচিনোজ’ (Ὠκεανὸς)-ৰ পৰা। অচিনোজ হৈছে গ্ৰীক পুৰাণৰ বাৰজন টাইটানৰ এজন। তেওঁ আছিল সমস্ত সামুদ্ৰিক জলভাগৰ আদি দেৱতা। টাইটানসকলৰ পৰাজয়ৰ পাছত পোচাইডন সমুদ্ৰৰ দেৱতা হয়। মহাসাগৰৰ অৰ্ধেকতকৈ বেছি অংশৰ গড় গভীৰতা ৪,২৬৭ মিটাৰ (১৩,৯৯৯ ফুট)-তকৈ বেছি। বৈজ্ঞানিকসকলে হিচাপ কৰি দেখিছে যে, মহাসাগৰ প্ৰায় ২,৩০,০০০ সামুদ্ৰিক আৰু জলজ প্ৰাণী আছে। প্ৰকৃতপক্ষে ই নিৰ্ধাৰিত সংখ্যাতকৈ ১০ গুণ বেছি হ'ব পাৰে।

পৰিচিতি

প্ৰচলিতভাৱে বিভিন্ন ধৰণৰ মহাসাগৰৰ নাম দেখা যায়। কিন্তু এই সকলোবোৰ মহাসাগৰ হৈছে এক আন্তঃসংযোগকৃত লৱণাক্ত জলৰাশিৰ অংশ। এই জলৰাশিক ‘বিশ্ব মহাসাগৰ’ ৰূপে নামকৰণ কৰা হয়। মহাসাগৰ মূলতঃ এখনেই। ভূগোলবিদসকলে অধ্যয়নৰ সুবিধাৰ্থে মহাসাগৰক ৫টা অংশত বিভক্ত কৰিছে। মহাসাগৰীয় বিভাজনসমূহ সংজ্ঞায়িত আৰু মূল্যায়িত হৈছে - মহাদেশ, মাটিৰ স্তৰ আৰু অন্যান্য চৰ্তাৱলীক কেন্দ্ৰ কৰি। এই পাঁচ বিভাজন হৈছে (আকাৰৰ হ্ৰাসমান ক্ৰমত):

প্ৰশান্ত মহাসাগৰ: আমেৰিকাক এছিয়া আৰু অষ্ট্ৰেলিয়াৰ পৰা বিভক্ত কৰিছে।
আটলাণ্টিক মহাসাগৰ: আমেৰিকাক ইউৰেছিয়া আৰু আফ্ৰিকাৰ পৰা বিভক্ত কৰিছে।
ভাৰত মহাসাগৰ: দক্ষিণ এছিয়াক আবৰি ৰাখিছে আৰু আফ্ৰিকা আৰু অষ্ট্ৰেলিয়াক বিভক্ত কৰিছে।
দক্ষিণ মহাসাগৰ বা এণ্টাৰ্কটিকা মহাসাগৰ: ইয়াক কেতিয়াবা প্ৰশান্ত, আটলাণ্টিক আৰু ভাৰত মহাসাগৰৰ বহিৰাংশ হিচাপে গণ্য কৰা হয় যি এণ্টাৰ্কটিকা মহাদেশক আবৰি ৰাখিছে।
উত্তৰ মহাসাগৰ: ইয়াক কেতিয়াবা আটলাণ্টিক মহাসাগৰৰ এক সমুদ্ৰ হিচাপে গণ্য কৰা হয় যি সুমেৰুৰ অধিকাংশ অঞ্চল আৰু উত্তৰ আমেৰিকা আৰু ইউৰেছিয়াৰ একাংশ আবৰি ৰাখিছে।

চিত্ৰ ভঁৰাল

তথ্য সংগ্ৰহ

লগতে পঢ়ক

Matthias Tomczak and J. Stuart Godfrey. 2003. Regional Oceanography: an Introduction. (see the site )
Pope, F. 2009. From eternal darkness springs cast of angels and jellied jewels. in The Times. November 23. 2009 p. 16–17.

বাহ্যিক সংযোগ

Smithsonian Ocean Portal
NOAA - National Oceanic and Atmospheric Administration - Ocean
Ocean :: Science Daily
Ocean-bearing Planets: Looking For Extraterrestrial Life In All The Places
Titan Likely To Have Huge Underground Ocean | Mind Blowing Science
Origins of the oceans and continents". UN Atlas of the Oceans.

শ্ৰেণী:ভূগোল
শ্ৰেণী:মহাসাগৰ
শ্বেনাজ ট্ৰেজাৰী

শ্বেনাজ ট্ৰেজাৰীৱালা (; জন্ম: ২৯ জুন ১৯৮১) এগৰাকী ভাৰতীয় অভিনেত্ৰী আৰু ভ্ৰমণ সম্পৰ্কীয় ভ্লগাৰ (travel vlogger)।

কেৰিয়াৰ

মহাবিদ্যালয়ৰ প্ৰথম বৰ্ষত পঢ়ি থকা অৱস্থাত এজন আলোকচিত্ৰশিল্পীয়ে তেওঁক আৱিষ্কাৰ কৰিছিল আৰু তেওঁৰ প্ৰথম মডেলিং এচাইনমেণ্ট আছিল 'গ'ল্ড স্পট' নামৰ কোমল পানীয়টোৰ বাবে। এমটিভি নেটৱৰ্ক এছিয়াই তেওঁক এমটিভিছ মষ্ট ৱাণ্টেড কাৰ্যসূচীত ভিজে হিচাপে নিযুক্তি দিয়াৰ আগতে তেওঁ আকাই আৰু ফিলিপছৰ বাবে বিজ্ঞাপনৰ কামো কৰিছিল।

তেওঁৰ অভিনয় জীৱনৰ আৰম্ভণি ঘটিছিল ২০০১ চনৰ তেলেগু ছবি এদুৰুলেনি মনিষীৰ জৰিয়তে। ইয়াৰ পিছত ২০০৩ চনত তেওঁ বলিউডৰ ছবি ইস্ক ভিছকত অভিনয় কৰে, যাৰ বাবে তেওঁ ফিল্মফেয়াৰ ফিল্ম এৱাৰ্ডছৰ শ্ৰেষ্ঠ সহযোগী অভিনেত্ৰীৰ বঁটাৰ বাবে মনোনয়ন লাভ কৰিছিল। ভ্ৰমণৰ প্ৰতি থকা তেওঁৰ চিৰদিনীয়া চখৰ বাবে তেওঁ কচমোপলিটান, এলী আৰু ফেমিনা আলোচনীৰ বাবে ভ্ৰমণ বিষয়ক প্ৰবন্ধ লিখিছিল। ২০১০-ৰ দশকৰ আৰম্ভণিৰপৰা ট্ৰেজাৰীৱালা ভাৰতৰ মুম্বাইত বসবাস কৰে আৰু ট্ৰেভেল চেনেলত কালচাৰ শ্বক অনুষ্ঠানটোৰ ঘোষিকা হিচাপে কাম কৰে।

ট্ৰেজাৰীয়ে নিজৰ পৰিয়ালক লগ ধৰিবলৈ ভাৰতলৈ উভতি আহিছিল আৰু মুম্বাইৰ এটা নাইট ক্লাবত পৰিচালক কেন ঘোষক লগ পোৱাৰ পিছত তেওঁক ইস্ক ভিছকত মুখ্য চৰিত্ৰত অভিনয়ৰ প্ৰস্তাৱ দিয়া হৈছিল।

২০০৯ চনত তেওঁ আগে ছে ৰাইট আৰু ৰেডিঅ নামৰ ছবি দুখনত অভিনয় কৰে। তেওঁ ২০১১ চনৰ ছবি লাভ কা দি এণ্ডৰ চিত্ৰনাট্য লিখাৰ লগতে অভিনয়ো কৰিছিল। তেওঁ দিল্লী বেলী ছবিখনতো অভিনয় কৰিছিল। ইয়াৰ উপৰি তেওঁ মেইন ঔৰ মিষ্টাৰ ৰাইট ছবিখনৰ অংশ আছিল।

২০১৫ চনত তেওঁ আমেৰিকা যুক্তৰাষ্ট্ৰৰ কমেডী চেণ্ট্ৰেলত দ্য নাইটলী শ্ব' উইথ লেৰী উইলম’ৰত এগৰাকী অৱদানকাৰী আৰু মাজে মাজে পেনেলিষ্ট হিচাপে কাম কৰিছিল।

২০১৭ চনত তেওঁ সমালোচকৰদ্বাৰা প্ৰশংসিত ইণ্ডি ফিল্ম দ্য বিগ চিকত অভিনয় কৰিছিল য'ত তেওঁ কুমাইল নাঞ্জিয়ানীৰ ভনীয়েকৰ চৰিত্ৰত অভিনয় কৰিছিল।

২০১৮ চনৰ ২৮ অক্টোবৰত তেওঁ মহিলাৰ বিশেষ মল্লযুঁজ অনুষ্ঠান "ডব্লিউডব্লিউই ইভলিউচন"ৰ উপস্থাপনাও কৰিছিল।
অভিনয়ৰ লগতে তেওঁ এতিয়া ইউটিউব আৰু ইনষ্টাগ্ৰামত নিজৰ ভ্ৰমণ ভ্লগসমূহ শ্বেয়াৰ কৰিবলৈ আৰম্ভ কৰিছে।

ব্যক্তিগত জীৱন

তেওঁৰ পিতৃ এজন মাৰ্চেণ্ট মেৰিন ইঞ্জিনিয়াৰ আৰু তেওঁ এখন পাৰ্চী পৰিয়ালত জন্মগ্ৰহণ কৰিছিল। ট্ৰেজাৰীৱালাই মুম্বাইৰ চেইণ্ট জেভিয়াৰ্ছ কলেজত স্কুলীয়া আৰু মহাবিদ্যালয়ৰ শিক্ষা গ্ৰহণ কৰিছিল। নিউয়ৰ্কত থকা সময়ছোৱাত তেওঁ নিউয়ৰ্ক বিশ্ববিদ্যালয়ত (NYU) এটা লিখন পাঠ্যক্ৰমো গ্ৰহণ কৰিছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী